**Versenybizottsági határozat**

A DVKLSZ Versenybizottsága a játékvezetői jelentés, és a játékvezető (Dombi Kornél) következő napi meghallgatása után megállapította, hogy a 2021. június 28-án, az Faraktár utcai salakpályára kiírt Hajdú TTE – Boca Seniors mérkőzés, a 31. percben történő félbeszakadásában mindkét csapatot felelősség terheli. A 31. percben előbb egy-egy 5 perces kiállítással büntette - jogosan - a játékvezető a szabálytalankodókat. Majd mikor a labda már játékon kívül volt, a két csapat egy-egy másik játékosa dulakodni kezdtek. Nagy erővel lökdösték egymást, ráncigálták egymás mezét. Ekkor a játékvezető mindkét játékost piros lap felmutatásával kiállította. A Hajdú TTE játékosa a játéktéren volt az eset kirobbanásakor. A Boca Seniors játékosa a kispadról rohant be. A kiállított játékosok eltiltását a DVKLSZ Fegyelmi Bizottsága tárgyalta. A kiállításokat követően a Hajdú TTE csapata 5 fő alá csökkent. Ugyanakkor a mérkőzés félbeszakadásában megállapításra került, hogy mindkét csapatot fegyelmi vétség terheli. A Versenybizottság ezért Hiv. DVKLSZ Versenyszabályzat V. fejezet (16) ’g’ pontjára, a mérkőzést 0:0-val lejátszottnak tekinti azzal, hogy mindkét csapat 1-1 pontot kap, de a fegyelmi ügyükben hozott határozattal évi összeredményükből 1-1 büntetőpontot le kell vonni. Továbbá, megállapított fegyelmi vétségük miatt, büntetésként további 1-1 büntetőpontot is levon évi összeredményükből a Versenybizottság. A mérkőzésen kiosztott büntetések (5 perces kiállítás, piros lap) érvényben maradnak. A határozat ellen 8 napon belül fellebbezés nyújtható be a DVKLSZ Elnökségéhez, a fellebbezési díj befizetésével egyidejűleg.

Zárórendelkezésben pedig, felhívjuk a két csapatvezető Kovács Zoltán (Hajdú TTE) és Szilágyi Tibor (Boca Seniors) figyelmét, mivel ők is nagymértékben felelősek a mérkőzések rendjéért (!!!), a jövőben tegyenek meg mindent, hogy hasonló eset ne fordulhasson elő a mérkőzéseiken.

Debrecen, 2021. június 29. Vasziliu Tamás

DVKLSZ Versenybizottság